Period: Early Dynastic IIIb
Genre: Royal Inscription
Transliteration:
<SURFACE>
{d}hendur-sag
<unk> abzu-ra
en-an-na-tum₂
ensi₂
lagaš{ki}
...šum₂-ma
{d}en-lil₂-la₂
ga zid gu₇-a
{d}nin-hur-saŋ-ka
šag₄ pad₃-da
{d}nanše
ensi₂ gal
{d}nin-ŋir₂-su-ka
gu₃ zi de₂-a
{d}inana-ka
mu pad₃-da
{d}hendur-saŋ-ka
dumu tud-da
{d}lugal-urub{ki}ka
dumu a-kur-gal
ensi₂
lagaš{ki}ka
šeš ki aŋ₂
e₂-an-na-tum₂
ensi₂
lagaš{ki}ka-ke₄
u₄ {d}inana-ra
eb-gal mu-na-du₃
e₂-an-na kur-kur-ra
mu-na-diri
ku₃-sig₁₇ ku₃-babbar₂-ra
šu mu-na-ni-tag
{d}hendur-saŋ-ra
e₂-gal-uru-ku₃-ga-ka-ni
mu-na-du₃
ku₃-sig₁₇ ku₃-babbar₂-ra
šu mu-na-ni-tag
{d}nin-dar
e₂-ni ki-bi mu-na-gi₄
{d}nin...
gi-gu₃-na-ne-ne
mu-ne-du₃
{d}lugal <unk>{ki}ra
e₂-gal-urub{ki}ka-ni
mu-na-du₃
ku₃-sig₁₇ ku₃-babbar₂-ra
šu mu-na-ni-tag
...
mu-na-du₃
pu₂ sig₄ alurₓ-ra
mu-na-du₃
...
eš₃...
...
umma{ki}
šu-ta mu-na-ta <unk> a
šu-en-an-na-tum₂-ma-ke₄
i₃-mi-si-a
ur-lum-ma
ensi₂
umma{ki}ke₄
...
e-ki-sur-ra
{d}nin-ŋir₂-su-ka-ke₄
e-ma-bal
an-ta-sur-ra ga₂-kam
bala i₃-gu₇-e
bi₂-dug₄
du₆-ur-gi₆-ga-ke₄
saŋ-ŋa₂-ni i₃-mi-us₂
{d}nin-ŋir₂-su-ke₄
<unk> ni-a <unk> a
mu-ni <unk>
ur-lum-ma
ensi₂
umma{ki}ke₄
an-ta-sur-ra ga₂-kam
i₃-mi-dug₄
e₂-ša₃ ni₂-ŋa₂-še₃
mu-še₃-gin-na-am₆
en-an-na-tum₂
nita kala-ga-mu
šu na-an-na-zi-zi
ur-lum-ma
ensi₂
umma{ki}
en-an-na-tum₂-me
e-ki-sur-ra
{d}nin-ŋir₂-su-ka-še₃
mu-gaz
<unk> lum-ma-ŋir₂-nun-ta-ka
a-ba-ni-še₃ ba <unk>
tug₂-niŋ₂-bar-ba-ka-ni
mu-ši-si
en-an-na-tum₂
lu₂ e₂ {d}hendur-saŋ-ka du₃-a
dingir-ra-ni
{d}šul-lahšu-am₆
urin urudu
udu urin urudu ŋeš-a gar-ra
{d}hendur-saŋ-ka-ka
e-sar-sar
...
i₃-su-su
lugal ma mu

Cuneiform:
<SURFACE>
𒀭𒉺𒊕
<unk>𒍪𒀊𒊏
𒂗𒀭𒈾𒁺
𒉺𒋼𒋛
𒉢𒁓𒆷𒆠
...𒋧𒈠
𒀭𒂗𒆤𒇲
𒂵𒍣𒅥𒀀
𒀭𒎏𒄯𒊕𒅗
𒊮𒅆𒊒𒁕
𒀭𒀏
𒉺𒋼𒋛𒃲
𒀭𒎏𒄈𒋢𒅗
𒅗𒍣𒌤𒀀
𒀭𒈹𒅗
𒈬𒅆𒊒𒁕
𒀭𒉺𒊕𒅗
𒌉𒌅𒁕
𒀭𒈗𒌾𒆠𒅗
𒌉𒀀𒆳𒃲
𒉺𒋼𒋛
𒉢𒁓𒆷𒆠𒅗
𒋀𒆠𒉘
𒂍𒀭𒈾𒁺
𒉺𒋼𒋛
𒉢𒁓𒆷𒆠𒅗𒆤
𒌓𒀭𒈹𒊏
𒅁𒃲𒈬𒈾𒆕
𒂍𒀭𒈾𒆳𒆳𒊏
𒈬𒈾𒋛𒀀
𒆬𒄀𒆬𒌓𒌓𒊏
𒋗𒈬𒈾𒉌𒋳
𒀭𒉺𒊕𒊏
𒂍𒃲𒌷𒆬𒂵𒅗𒉌
𒈬𒈾𒆕
𒆬𒄀𒆬𒌓𒌓𒊏
𒋗𒈬𒈾𒉌𒋳
𒀭𒎏𒁯
𒂍𒉌𒆠𒁉𒈬𒈾𒄄
𒀭𒎏...
𒄀𒅗𒈾𒉈𒉈
𒈬𒉈𒆕
𒀭𒈗<unk>𒆠𒊏
𒂍𒃲𒌾𒆠𒅗𒉌
𒈬𒈾𒆕
𒆬𒄀𒆬𒌓𒌓𒊏
𒋗𒈬𒈾𒉌𒋳
...
𒈬𒈾𒆕
𒇥𒋞𒁃𒊏
𒈬𒈾𒆕
...
𒀊...
...
𒄑𒆵𒆠
𒋗𒋫𒈬𒈾𒋫<unk>𒀀
𒋗𒂗𒀭𒈾𒁺𒈠𒆤
𒉌𒈪𒋛𒀀
𒌨𒈝𒈠
𒉺𒋼𒋛
𒄑𒆵𒆠𒆤
...
𒂊𒆠𒋩𒊏
𒀭𒎏𒄈𒋢𒅗𒆤
𒂊𒈠𒁄
𒀭𒋫𒋩𒊏𒂷𒄰
𒁄𒉌𒅥𒂊
𒉈𒅗
𒇯𒌨𒈪𒂵𒆤
𒊕𒂷𒉌𒉌𒈪𒍑
𒀭𒎏𒄈𒋢𒆤
<unk>𒉌𒀀<unk>𒀀
𒈬𒉌<unk>
𒌨𒈝𒈠
𒉺𒋼𒋛
𒄑𒆵𒆠𒆤
𒀭𒋫𒋩𒊏𒂷𒄰
𒉌𒈪𒅗
𒂍𒊮𒉎𒂷𒂠
𒈬𒂠𒁺𒈾𒀭
𒂗𒀭𒈾𒁺
𒍑𒅤𒂵𒈬
𒋗𒈾𒀭𒈾𒍣𒍣
𒌨𒈝𒈠
𒉺𒋼𒋛
𒄑𒆵𒆠
𒂗𒀭𒈾𒁺𒈨
𒂊𒆠𒋩𒊏
𒀭𒎏𒄈𒋢𒅗𒂠
𒈬𒄤
<unk>𒈝𒈠𒄈𒉣𒋫𒅗
𒀀𒁀𒉌𒂠𒁀<unk>
𒌆𒃻𒁇𒁀𒅗𒉌
𒈬𒅆𒋛
𒂗𒀭𒈾𒁺
𒇽𒂍𒀭𒉺𒊕𒅗𒆕𒀀
𒀭𒊏𒉌
𒀭𒂄𒇱𒀭
𒌶𒍏
𒇻𒌶𒍏𒄑𒀀𒃻𒊏
𒀭𒉺𒊕𒅗𒅗
𒂊𒊬𒊬
...
𒉌𒋢𒋢
𒈗𒈠𒈬